IN NOMINE SANCTE ET INDIVIDUE TRINITATIS. Ego Fredericus de annuente clementia Tullensium comes indignis et uxor mea Hawidis providentes saluti animarum nostrarum et exspectantes remunerationem a Deo ecclesię Sanctę MARIĘ TARTENSI et venerabili abbatisse Elizabet et sororibus ibi Deo famulantibus libera traditione donavimus V sesses apud Vicum per manum comitis R. Barrensis et Odonis de Molem prius donatos eis a Matheo duce et Balduino fratre eius et assensu sororis eorum Agathę. Quia vero solent plerumque mundanarum possessionum traditiones successorum calumpnia transmutari ut caveri possit utile duximus ad posterorum noticiam tenaciter commendari. Quapropter predictam donationem quia eam in portione nostrę hereditatis suscepimus susceptam liberę donavimus sigillo nostro confirmavimus adhibentes testes idoneos quorum auctoritate res firmata et stabilita perpetuo maneat. Nomina autem eorum hec sunt : Stephanus maioris ęcclesię decanus et archidiaconus, Hugo de Gundricurt arch[idiaconus], Albero, Boyo, Rainaldus comes Barrensis, Henricus frater comitis Frederici, Odo de Mosem, Falco de Mandalis, Hynfridus, Ulricus de Domno Martino. De civitate : Henricus advocatus, Henricus de Cacenvas, Fulco de Sancto Vedasto. De familia comitis : Walo de Fontiniaco et Wiardus frater eius. [retour à la ligne] Hoc actum est anno ab Incarnatione Domini Mo Co XL IIo, indictione V, epacta XXIIa.